Yiwen n wass, teṭṭef-it, teṭṭef-it, tenna-as : “ Ass-agi ṭṭfaɣ-k ”. Tewwi-t daɣel tcekkart, terra-t-id akka la tettbibi, yuɣal wwḍen-d ɣer yiwen n umekkan, yexddem-as akka : “ Wa yemma Jida, atan amekkan-agi, dagi i ttẓallant ttaryulat, ssars-iyi ad teẓẓalleḍ ”. Tenna-as : “ Yah a mmi ! Ttẓallant dagi ? ”. Tenna-as : “ Dagi i ttẓallant tyemmat Jidat ”. Tessars-it, tumen, ttamnent. Tessars-it akka nettat truḥ ad teẓẓal dɣa yeɛmer-as akka iẓra ɣer tcekkartnni, iččur-itt, iruḥ. Truḥ, tfuk-d taẓallit-nni, netta iruḥ, yesɛa taxxamt, taxxamt n wuzal i yesɛa netta. Yuɣal truḥ ad tarfed acekkar-nni, d iblaḍen arkelli id-yeddan akk. Maci tettḥengif akken-nni, tewweḍ-d s axxam : “ A Lunǧa, ldi-iyin tawwurt, wwiɣ-t-id, ṭṭfaɣ-t-id assa ” ; “ Yah a yi ! ”, id-teqqar teqcict-nni dɣa terfed tenxez acekkar-nni, tesmar-it-id d iẓra akk.